Jón Dagur Þorsteinsson landsliðsmaður á við meiðsli að stríða og getur því ekki tekið þátt í komandi vináttuleikjum A landsliðs karla í Los Angeles í Bandaríkjunum . Í hans stað hefur Siglfirðingurinn Bjarni Mark Antonsson verið kallaður inn í hópinn , en þetta er í fyrsta sinn sem hann er í hóp hjá A landsliði karla . Ísland mætir Kanada á Championship Soccer Stadium 15. janúar og El Salvador á Dignity Health Sports Park fjórum dögum síðar , 19. janúar . Á MBL segir að Bjarni Mark Antonsson , miðjumaður sænska knattspyrnuliðsins Brage , hefur verið kallaður inn í A-landsliðshóp Íslands fyrir vináttuleikina gegn Kanada og El Salvador 15. og 19. janúar . Á MBL segir að Bjarni sé 24 ára gamall miðjumaður sænska knattspyrnuliðsins Brage , hann getur þar með leikið sína fyrstu landsleiki en hann spilaði aldrei fyrir yngri landslið Íslands . Bjarni var í lykilhlutverki hjá Brage á síðasta ári þegar liðið endaði í þriðja sæti sænsku B-deildarinnar en tapaði umspilsleikjum um úrvalsdeildarsæti . Hann er annars KA-maður og spilaði alla 22 leiki KA í úrvalsdeildinni 2018 en hafði næstu tvö ár á undan spilað með Kristianstad í C-deildinni sænsku . Þess má geta að Mark Duffield , faðir Bjarna , varð á sínum tíma fyrsti leikmaðurinn til að spila 400 deildaleiki með íslenskum liðum og hann lék einn A-landsleik fyrir Íslands hönd á sínum tíma , auk þess að spila með 21 - árs landsliðinu .